Cathrine Vigander

Cathrine Vigander (født 1967) er en norsk arkitekt. Hun er partner og daglig leder i Element Arkitekter.

Hun er født i København, og vokst opp der og i Stavanger. Hun er utdannet ved Kunstakademiets Arkitektskole i København og ETSAB i Barcelona, Spania. Hun har vært lærer ved Kunstakademiet i København (1996-1999) og Arkitektur- og designhøgskolen i Oslo (2000-2012).

Hun ble tildelt Jacobprisen i 2017 for å være «en stemme av betydning for norsk arkitektur. Hennes engasjement for faget, og hennes mot til å drive det fremover kommer til syne i hennes helstøpte arbeider, i sin rolle som veileder og sensor ved arkitektstudier, men kanskje mest av alt i hennes faglige kronikker.» På vegne av byrået har hun også mottatt Arkitekturprisen 2015 for D36 The Green House, og Glassprisen 2017 for Mat- og Merkevarehuset på Grünerløkka.

Referanser

Eksterne lenker 
 

Norske arkitekter
Personer fra Stavanger kommune